# Paul Reubens

Paul Reubens (Peekskill, 27 d'agost de 1952 - Los Angeles, 30 de juliol de 2023) va ser un comediant i actor estatunidenc amb una reeixida carrera tant en el vessant humorista com en el d'actor en pel·lícules.

## Biografia

Reubens es va unir a la companyia de Los Angeles The Groundlings la dècada del 1970 i va començar la seva carrera com a comediant d'improvisació i actor de teatre. El 1982, Reubens estrena una sèrie sobre un personatge que havia estat desenvolupant durant els últims anys. L'espectacle es va dir Pee-wee Herman Show i va funcionar durant cinc mesos amb un especial èxit a l'HBO. Pee-wee es va convertir ràpidament en una figura de culte i la propera dècada Reubens estaria completament compromès amb el seu personatge, fent totes les seves aparicions públiques i entrevistes com a Pee-wee. El 1985 La Gran Aventura de Pee-wee, dirigida pel llavors desconegut Tim Burton, va ser un èxit financer i, malgrat rebre crítiques, es va convertir en una pel·lícula de culte. Big Top Pee-wee, 1988, la seva seqüela, va tenir menys èxit que l'anterior. Entre 1986 i 1990 va interpretar el paper de Pee-wee en la CBS els dissabtes al matí en un programa infantil anomenat Pee-wee Playhouse.
El juliol del 1991, després de decidir separar-se uns anys de Pee-wee, Reubens va ser arrestat per exhibicionisme en ser trobat per la policia masturbant-se en un cinema per a adults en Sarasota, Florida. La detenció va provocar una reacció en cadena de l'atenció nacional dels mitjans de comunicació canviant l'opinió del públic en general sobre Rubens i Pee-wee. La detenció va ajornar el compromís que tenia Reubens en diversos projectes fins a 1999, quan va aparèixer en el Mystery Men i va començar a donar entrevistes més com ell mateix que com Pee-wee.
Des de 2006, Rubens va fer aparicions com a convidat en nombrosos projectes, com Ren 911!, 30 Rock, i Pushing Daisies. Des de la dècada de 1990, ha treballat en dues possibles pel·lícules de Pee-wee una fosca i adulta, coneguda com La història de Pee-wee Herman, i una aventura èpica familiar anomenada Pee-wee's Playhouse: The Movie. El 2010 va protagonitzar a Broadway El Show de Pee-wee Herman.

## Filmografia
### Cinema

* 1980: Pray TV
* 1980: Midnight Madness
* 1980: The Blues Brothers
* 1980: Cheech & Chong's Next Movie
* 1981: Nice Dreams
* 1981: Dream On!
* 1982: Pandemonium
* 1984: Meatballs Part II
* 1985: Pee-wee's Big Adventure
* 1986: Flight of the Navigator
* 1987: Back to the Beach
* 1988: Big Top Pee-wee
* 1992: El retorn de Batman (Batman Returns)
* 1992: Buffy the Vampire Slayer
* 1993: Malson abans de Nadal (The Nightmare Before Christmas)
* 1996: Dunston Checks In
* 1996: Matilda
* 1997: Buddy
* 1997: Beauty and the Beast: The Enchanted Christmas
* 1998: Dr. Dolittle
* 1999: Mystery Men
* 2000: South of Heaven, West of Hell
* 2001: Blow
* 2004: Teacher's Pet
* 2006: The Tripper
* 2007: Ren 911!: Miami
* 2009: Life During Wartime
* 2011: Els barrufets (The Smurfs)
* 2013: The Smurfs 2
* 2013: Tom and Jerry's Giant Adventure
* 2015: Accidental Love

## Referències

* ↑ «Paul Reubens Biography (1952-)». [Consulta: 12 juliol 2018].
* ↑ 324cat. «Mor l'actor i còmic Paul Reubens, creador de Pee-wee Herman», 01-08-2023. [Consulta: 1r agost 2023].
* ↑ «Domain Registered at Safenames». Arxivat de l'original el 2005-09-09. [Consulta: 12 juliol 2018].
* ↑ «Much bigger than Pee-wee». SFGate, 07-01-2007.
* ↑ «News - Entertainment, Music, Movies, Celebrity» (en anglès). Arxivat de l'original el 2009-12-13. [Consulta: 12 juliol 2018].
* ↑ «Persecuting Pee-wee». The Village Voice. Arxivat de l'original el 2013-07-15 [Consulta: 12 juliol 2018].